CELEX: 62011CA0547
Language: el
Date: 2014-06-05 00:00:00
Title: Υπόθεση C-547/11: Απόφαση του Δικαστηρίου (ένατο τμήμα) της 5ης Ιουνίου 2014 — Ευρωπαϊκή Επιτροπή κατά Ιταλικής Δημοκρατίας (Παράβαση κράτους μέλους — Κρατικές ενισχύσεις — Αποφάσεις 2006/323/ΕΚ και 2007/375/ΕΚ — Απαλλαγή από τον ειδικό φόρο καταναλώσεως των πετρελαιοειδών που χρησιμοποιούνται ως καύσιμα για την παραγωγή αλουμίνας στη Σαρδηνία — Ανάκτηση — Αποφάσεις για την αναστολή εκτελέσεως ειδοποιήσεως πληρωμής εκδοθείσες από εθνικό δικαστήριο)

4.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 253/2
            
         Απόφαση του Δικαστηρίου (ένατο τμήμα) της 5ης Ιουνίου 2014 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-547/11) (1)
   
   ((Παράβαση κράτους μέλους - Κρατικές ενισχύσεις - Αποφάσεις 2006/323/ΕΚ και 2007/375/ΕΚ - Απαλλαγή από τον ειδικό φόρο καταναλώσεως των πετρελαιοειδών που χρησιμοποιούνται ως καύσιμα για την παραγωγή αλουμίνας στη Σαρδηνία - Ανάκτηση - Αποφάσεις για την αναστολή εκτελέσεως ειδοποιήσεως πληρωμής εκδοθείσες από εθνικό δικαστήριο))
   2014/C 253/02
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: B. Stromsky και D. Grespan)
   
      Καθής: Ιταλική Δημοκρατία (εκπρόσωποι: G. Palmieri, επικουρούμενη από F. Varrone, avvocato dello Stato)
   
      Αντικείμενο
   
   Παράβαση κράτους μέλους — Κρατικές ενισχύσεις — Παράλειψη εμπρόθεσμης θεσπίσεως όλων των αναγκαίων μέτρων για τη συμμόρφωση με τα άρθρα 5 και 6 της αποφάσεως 2006/323/ΕΚ της Επιτροπής, της 7ης Δεκεμβρίου 2005, σχετικά με την απαλλαγή από τον ειδικό φόρο κατανάλωσης των πετρελαιοειδών που χρησιμοποιούνται ως καύσιμα για την παραγωγή αλουμίνας στην Gardanne, στην περιοχή Shannon και στη Σαρδηνία, η οποία εφαρμόζεται αντίστοιχα από τη Γαλλία, την Ιρλανδία και την Ιταλία (ΕΕ 2006, L 119, σ. 12), και με τα άρθρα 4 και 6 της αποφάσεως 2007/375/ΕΚ της Επιτροπής, της 7ης Φεβρουαρίου 2007, σχετικά με την απαλλαγή από τον ειδικό φόρο κατανάλωσης των πετρελαιοειδών που χρησιμοποιούνται ως καύσιμα για την παραγωγή αλουμίνας στην Gardanne, στην περιοχή Shannon και στη Σαρδηνία, η οποία εφαρμόζεται αντίστοιχα από τη Γαλλία, την Ιρλανδία και την Ιταλία (ΕΕ L 147, σ. 29) — Παράβαση του άρθρου 288 ΣΛΕΕ και του άρθρου 14 του κανονισμού (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου [108 ΣΛΕΕ] (ΕΕ L 83, σ. 1) — Απαίτηση άμεσης και αποτελεσματικής εκτελέσεως των αποφάσεων της Επιτροπής — Ανεπάρκειες της διαδικασίας ανακτήσεως της επίμαχης παράνομης ενισχύσεως
   
      Διατακτικό
   
   Το Δικαστήριο αποφασίζει:
   
               1)
            
            
               Μη λαμβάνοντας εμπροθέσμως όλα τα αναγκαία μέτρα για να ανακτήσει τις κρατικές ενισχύσεις οι οποίες κηρύχθηκαν παράνομες και ασύμβατες με την κοινή αγορά με την απόφαση 2006/323/ΕΚ της Επιτροπής, της 7ης Δεκεμβρίου 2005, σχετικά με την απαλλαγή από τον ειδικό φόρο κατανάλωσης των πετρελαιοειδών που χρησιμοποιούνται ως καύσιμα για την παραγωγή αλουμίνας στην Gardanne, στην περιοχή Shannon και στη Σαρδηνία, η οποία εφαρμόζεται αντίστοιχα από τη Γαλλία, την Ιρλανδία και την Ιταλία και με την απόφαση 2007/375/ΕΚ της Επιτροπής, της 7ης Φεβρουαρίου 2007, σχετικά με την απαλλαγή από τον ειδικό φόρο κατανάλωσης των πετρελαιοειδών που χρησιμοποιούνται ως καύσιμα για την παραγωγή αλουμίνας στην Gardanne, στην περιοχή Shannon και στη Σαρδηνία, η οποία εφαρμόζεται αντίστοιχα από τη Γαλλία, την Ιρλανδία και την Ιταλία [C 78/2001 (πρώην NN 22/01), C 79/2001 (πρώην NN 23/01), C 80/2001 (πρώην NN 26/01)], η Ιταλική Δημοκρατία παρέβη τις υποχρεώσεις που υπέχει από το άρθρο 5 της αποφάσεως 2006/323, από το άρθρο 4 της αποφάσεως 2007/375 και από το άρθρο 249, τέταρτο εδάφιο, ΕΚ.
               Μη διαβιβάζοντας εμπροθέσμως τις πληροφορίες που προβλέπει το άρθρο 6, παράγραφος 1, της αποφάσεως 2006/323 και το άρθρο 6, παράγραφος 2, της αποφάσεως 2007/375, η Ιταλική Δημοκρατία παρέβη τις υποχρεώσεις που υπέχει από αμφότερες τις διατάξεις αυτές και από το άρθρο 249, τέταρτο εδάφιο, ΕΚ.
            
         
               2)
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 13 της 14.1.2012.